Πρόταση κανονισμού (ΕΚ) του Συμβουλίου περί τροποποιήσεως του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας (95/C 292/11) COM(95) 200 τελικό - 95/0120(SYN)

(Υποβλήθηκε από την Επιτροπή της 7ης Ιουνίου1995) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής,

Σε συνεργασία με το Ευρωπαϊκό Κοινοβούλιο,

Έχοντας υπόψη τη γνώμη της Οικονομικής και Κοινωνικής Επιτροπής,

Εκτιμώντας:

ότι ο κανονισμός (ΕΟΚ) αριθ. 1101/89 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 3314/94 (2), καθιέρωσε καθεστώς διαρθρωτικής εξυγίανσης στον κλάδο της εσωτερικής ναυσιπλοΐας 7 ότι ο κανονισμός αυτός αποβλέπει στην περικοπή της πλεονάζουσας δυναμικότητας των στόλων εσωτερικής ναυσιπλοΐας, προβλέποντας συντονισμένες σε κοινοτικό επίπεδο δράσεις διάλυσης πλοίων 7 ότι η διαδικασία περικοπής της διαρθρωτικής πλεονάζουσας δυναμικότητας και αναδιάρθρωσης του στόλου είναι χρονικώς κλιμακωμένη 7 ότι λόγω της δυσχερούς οικονομικής καταστάσεως του κλάδου, στα ταμεία επιδότησης της διάλυσης έχει κατατεθεί αυξημένος αριθμός νέων αιτήσεων παροχής επιδόματος διάλυσης, ενώ οι χρηματικοί πόροι των ταμείων δεν φθάνουν για να ικανοποιήσουν τις αιτήσεις και ότι ως εκ τούτου είναι σκόπιμο να διατεθούν εκτάκτως στα εν λόγω ταμεία πρόσθετα οικονομικά μέσα 7 ότι στον γενικό προϋπολογισμό των Κοινοτήτων για το έτος 1995 έχουν εγγραφεί και καθοριστεί πιστώσεις για τη δράση διαρθρωτικής εξυγίανσης της εσωτερικής ναυσιπλοΐας και ότι ενδείκνυται να ενισχυθεί η υπό διεξαγωγή δράση διάλυσης πλοίων 7 ότι κατά συνέπεια είναι σκόπιμο να διατεθούν οι πιστώσεις αυτές για τη διάλυση των πλοίων που έχουν εγγραφεί στον πίνακα αναμονής που αναφέρεται στο άρθρο 8 παράγραφος 6 του κανονισμού (ΕΟΚ) αριθ. 1102/89 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3039/94 (4) 7 ότι για τα έτη 1998 θα πρέπει να προβλεφθεί συγχρηματοδοτούμενο πρόγραμμα διάλυσης πλοίων, ως συνοδευτικό μέτρο συνδεόμενο με την απελευθέρωση της αγοράς εσωτερικής ναυσιπλοΐας 7 ότι η προβλεπόμενη στο άρθρο 5 του κανονισμού (ΕΟΚ) αριθ. 1101/89 δημοσιονομική αλληλεγγύη οφείλει επίσης να εκδηλωθεί για όλους τους πόρους και τις δαπάνες των ταμείων 7 ότι εναπόκειται στην Επιτροπή να εξασφαλίσει τον συντονισμό μεταξύ των ταμείων επιδότησης της διάλυσης πλοίων προκειμένου να εφαρμοστεί ομοιόμορφα ο παρών κανονισμός,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1101/89 τροποποιείται ως εξής:

1. Στο άρθρο 3 προστίθεται η εξής παράγραφος:

«4. Κάθε ταμείο χρηματοδοτείται από:

- τις εισφορές του άρθρου 4,

- τις ειδικές συνεισφορές του άρθρου 8,

- τα χρηματικά μέσα που διαθέτουν τα οικεία κράτη μέλη στο πλαίσιο μιας οργανωμένης σε κοινοτικό επίπεδο δράσης διάλυσης πλοίων, με βάση εναρμονισμένες λεπτομέρειες εφαρμογής και συμμετοχή όλων των οικείων κρατών μελών,

- τις κοινοτικές συνεισφορές του άρθρου 4α.»

2. Μετά το άρθρο 4 προστίθεται το εξής άρθρο 4α:

«Άρθρο 4α

1. Στο διάστημα από το 1995 έως το 1998, τα ταμεία του άρθρου 3 μπορούν να χρηματοδοτηθούν από τις χρηματικές συνεισφορές της Κοινότητας.

2. Για το έτος 1995, τα ποσά που εγγράφονται στον γενικό προϋπολογισμό των Κοινοτήτων κατανέμονται από την Επιτροπή, συναρτήσει των στόχων που πρέπει να επιτευχθούν και ανάλογα με τους διαφόρους τύπους και κατηγορίες πλοίων, διατίθενται δε στα ταμεία ανάλογα με τις αιτήσεις παροχής επιδομάτων διάλυσης που έχουν κατατεθεί και εγγραφεί νομίμως στον κοινό πίνακα αναμονής.

3. Για το διάστημα από το 1996 έως το 1998 οι λεπτομέρειες χρηματοδοτικής συμμετοχής της Κοινότητας θα αποφασιστούν από το Συμβούλιο κατόπιν προτάσεως της Επιτροπής και τηρώντας τη διαδικασία του άρθρου 75 της συνθήκης.»

3. Στο άρθρο 5, η δεύτερη φράση της παραγράφου 2 αντικαθίσταται από το εξής κείμενο:

«Η συμμετοχή εκδηλώνεται για όλες τις δαπάνες και όλους τους πόρους των ταμείων του άρθρου 3 παράγραφος 4 ώστε να εξασφαλιστεί ισότητα μεταχείρισης, κατά τη δράση διάλυσης πλοίων, για όλους τους μεταφορείς που υπάγονται στον παρόντα κανονισμό, ανεξαρτήτως του ταμείου από το οποίο εξαρτάται το πλοίο.»

4. Στο άρθρο 10, η παράγραφος 3 αντικαθίσταται από το εξής κείμενο:

«3. Η Επιτροπή μεριμνά ώστε τα ταμεία επιδότησης της διάλυσης να εφαρμόσουν κατά τρόπο ομοιόμορφο τον παρόντα κανονισμό και να εξασφαλίσουν τον σχετικό συντονισμό.»

Άρθρο 2

Ο παρών κανονισμός αρχίζει να ισχύει την εικοστή ημέρα μετά την ημερομηνία δημοσίευσης στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 116 της 28. 4. 1989, σ. 25.

(2) ΕΕ αριθ. L 350 της 31. 12. 1994, σ. 8.

(3) ΕΕ αριθ. L 116 της 28. 4. 1989, σ. 30.

(4) ΕΕ αριθ. L 322 της 15. 12. 1994, σ. 11.